CELEX: 32019R0109
Language: bg
Date: 2019-01-24 00:00:00
Title: Регламент за изпълнение (ЕС) 2019/109 на Комисията от 24 януари 2019 година за разрешаване на разширяването на употребата на масло от Schizochytrium sp. като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

25.1.2019   
               
               
                  BG
               
               
                  Официален вестник на Европейския съюз
               
               
                  L 23/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/109 НА КОМИСИЯТА
         от 24 януари 2019 година
         за разрешаване на разширяването на употребата на масло от Schizochytrium sp. като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.
                  
               
                     (3)
                  
                  
                     В съответствие с член 12 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена нова храна и за актуализиране на списъка на Съюза.
                  
               
                     (4)
                  
                  
                     В съответствие с Регламент (ЕО) № 258/97 на Европейския парламент и на Съвета (3) с Решение за изпълнение 2014/463/ЕС на Комисията (4) беше разрешено пускането на пазара на масло от микроводорасли Schizochytriumsp. като нова храна, която да бъде употребявана в редица храни.
                  
               
                     (5)
                  
                  
                     С Регламент за изпълнение (ЕС) 2018/1032 на Комисията (5) обхватът на разрешението за употреба на маслото от микроводорасли Schizochytrium sp. (T18) като нова храна съгласно Регламент (ЕС) 2015/2283 бе разширен, така че да включва плодови/зеленчукови пюрета.
                  
               
                     (6)
                  
                  
                     На 10 септември 2018 г. дружеството DSM Nutritional Products Europe подаде заявление до Комисията за промяна на условията на употреба на новата храна масло от Schizochytrium sp. по смисъла на член 10, параграф 1 от Регламент (ЕС) 2015/2283. Със заявлението се иска разширяване на употребата на масло от Schizochytrium sp., така че да обхване плодови и зеленчукови пюрета.
                  
               
                     (7)
                  
                  
                     Предложеното разширяване на обхвата на употребата на новата храна не променя свързаните с безопасността съображения, обосновали разрешаването на маслото от Schizochytrium sp. (T18) с Регламент за изпълнение (ЕС) 2018/1032, нито поражда опасения във връзка с безопасността. Предвид тези съображения предложеното разширяване на употребата е в съответствие с член 12, параграф 1 от Регламент (ЕС) 2015/2283.
                  
               
                     (8)
                  
                  
                     Комисията не е искала становище от Европейския орган за безопасност на храните в съответствие с член 10, параграф 3 от Регламент (ЕС) 2015/2283, тъй като разширяването на употребата на масло от Schizochytrium sp. и съответната актуализация на списъка на Съюза не са в състояние да окажат въздействие върху здравето на човека.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Вписването в списъка на Съюза на разрешените нови храни, установен в съответствие с Регламент за изпълнение (ЕС) 2017/2470, което се отнася до веществото Schizochytrium sp., се изменя съгласно посоченото в приложението към настоящия регламент.
            
            
               2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
         
            (4)  Решение за изпълнение 2014/463/ЕС на Комисията от 14 юли 2014 г. за разрешаване на пускането на пазара на масло от микроводорасли Schizochytrium sp. като нова хранителна съставка съгласно Регламент (ЕО) № 258/97 на Европейския парламент и на Съвета и за отмяна на решения 2003/427/ЕО и 2009/778/ЕО (ОВ L 209, 16.7.2014 г., стр. 55).
         
            (5)  Регламент за изпълнение (ЕС) 2018/1032 на Комисията от 20 юли 2018 г. за разрешаване на разширяването на употребата на масло от микроводорасли Schizochytrium sp. като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (ОВ L 185, 23.7.2018 г., стр. 9).
      
      
         
            ПРИЛОЖЕНИЕ
            Вписването за „Масло от Schizochytrium sp.“ в таблица 1 (Разрешени нови храни) от приложението към Регламент за изпълнение (ЕС) 2017/2470 се заменя със следното:
            
               
                           Разрешена нова храна
                        
                        
                           Условия, при които новата храна може да се употребява
                        
                        
                           Допълнителни специфични изисквания за етикетиране
                        
                        
                           Други изисквания
                        
                     
                           „Масло от
                              
                                 Schizochytrium
                              
                              sp.
                           
                        
                        
                           
                              Посочена категория храни
                           
                        
                        
                           
                              Максимални нива на DHA
                           
                        
                        
                           Означението на новата храна при етикетиране на хранителните продукти, в които се съдържа, е „масло от микроводорасли Schizochytrium sp.“
                        
                        
                            
                        
                     
                           Млечни продукти, с изключение на напитки на млечна основа
                        
                        
                           200 mg/100 g или 600 mg/100 g за продукти от сирене
                        
                     
                           Млечни аналози, с изключение на напитки
                        
                        
                           200 mg/100 g или 600 mg/100 g за аналози на продукти от сирене
                        
                     
                           Мазнини за мазане и заливки
                        
                        
                           600 mg/100 g
                        
                     
                           Зърнени закуски
                        
                        
                           500 mg/100 g
                        
                     
                           Хранителни добавки по смисъла на определението в Директива 2002/46/ЕО
                        
                        
                           250 mg DHA/ден за всички групи от населението
                        
                     
                           450 mg DHA/ден за бременни жени и кърмачки
                        
                     
                           Заместители на целодневния хранителен прием за регулиране на телесното тегло по смисъла на определението в Регламент (ЕС) № 609/2013 и заместители на хранения за регулиране на телесното тегло
                        
                        
                           250 mg/ястие
                        
                     
                           Напитки на млечна основа и подобни продукти, предназначени за малки деца
                        
                        
                           200 mg/100 g
                        
                     
                           Преработени храни на зърнена основа и детски храни за кърмачета и малки деца по смисъла на определението в Регламент (ЕС) № 609/2013
                        
                     
                           Храни, предназначени за употреба при интензивно мускулно натоварване, особено при спортисти
                        
                     
                           Храни с обозначение за отсъствие или за намалено съдържание на глутен в съответствие с изискванията на Регламент за изпълнение (ЕС) № 828/2014 на Комисията
                        
                     
                           Храни за специални медицински цели по смисъла на определението в Регламент (ЕС) № 609/2013
                        
                        
                           В съответствие със специалните хранителни потребности на лицата, за които са предназначени продуктите
                        
                     
                           Хлебни изделия (хляб, хлебчета и сладки бисквити)
                        
                        
                           200 mg/100 g
                        
                     
                           Зърнени блокчета
                        
                        
                           500 mg/100 g
                        
                     
                           Мазнини за готвене
                        
                        
                           360 mg/100 g
                        
                     
                           Безалкохолни напитки (включително аналози на млечни напитки и напитки на млечна основа)
                        
                        
                           80 mg/100 ml
                        
                     
                           Плодово/зеленчуково пюре
                        
                        
                           100 mg/100 g